

МОНГОЛ УЛСЫН ХУУЛЬ

2022 оны 11 сарын 11 өдөр Төрийн ордон, Улаанбаатар хот

#

#  ГААЛИЙН АЛБАН ТАТВАРЫГ

#  ХӨНГӨЛӨХ ТУХАЙ

**1 дүгээр зүйл.**Хүнс, хөдөө аж ахуйн гаралтай түүхий эд боловсруулах зориулалттай,тухайн үйлдвэрийн үндсэн хөрөнгөөр бүртгэгдэх шинэ тоног төхөөрөмжийг импортын барааны гаалийн албан татвараас 100 хувь хөнгөлсүгэй.

**2 дугаар зүйл.**Энэ хуулийн 1 дүгээр зүйлд заасан тоног төхөөрөмжийн жагсаалтыг “Барааг тодорхойлох, кодлох уялдуулсан систем /БТКУС/”-ийн ангиллын дагуу Монгол Улсын Засгийн газар батална.

**3 дугаар зүйл.**Энэ хуулийг дагаж мөрдөх хугацаанд импортоор оруулсан гаалийн албан татвараас хөнгөлөгдөх тоног төхөөрөмжид тухайн онд ногдуулан төлсөн гаалийн албан татварыг дараагийн төсвийн жилийн эхний улиралд татвар төлөгчид буцаан олгоно.

**4 дүгээр зүйл.**Энэ хуулийг 2027 оны 01 дүгээр сарын 01-ний өдөр хүртэл дагаж мөрдөнө.

МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР